Henrik beszállt a francia trónért folyó harcba, amelyben kezdetben támogatást kapott a Katolikus Liga ellen fellépő I. Erzsébet angol királynőtől is. Bölcs politikusként belátta azonban, hogy örökösi jogok ide vagy oda, hugenottaként nem szerezheti meg tartósan a zömében katolikus királyság koronáját, ezért majdnem 21 évvel Szent Bertalan éjszakája után, 1593. július 25-én áttért a katolikus vallásra. Az áttéréshez kötődő szállóige - "„Párizs megér egy misét!”" - nem tőle származik. A mondat forrása egy 1622-es névtelen francia pamflet, amely Sully herceg (Henrik brilliáns minisztere) szájába adta azt a mondatot, amit Sully Henriknek mondott volna, hogy ""a korona megér egy misét"."